**Prilog br 1**

**Opisi časova (8 časova) redovne nastave**

Br. 1

Redni br. časa: 13

Smjena i čas: prva smjena, treći čas

Dan: srijeda

Datum: 18.2.2016.

Razred: II-3, opšti smjer

Broj prisutnih učenika u razredu: 23

Nastavna jedinica: Postimpresionizam (Vinsent van Gog i Pol Gogen)

Nastavnik: Miroslav Drljača

Škola: Gimnazija „Petar Kočić“ Novi Grad

Nakon što je na prethodnom času dvoje učenika pripremilo teme: Karakteristike postimpresionizma i Pol Sezana i upoznali nas s opštim odlikama pravca, učenik je za ovaj čas pripremio temu: Postimpresionizam (Vinsent van Gog i Pol Gogen).

Kombinujući različite metode, prema tematskim, likovno – jezičkim i likovno tehničkim sadržajima i stilskim karakteristikama, te razvijanjem estetskih vrijednosti i stavova, ali i uporednim posmatranjem učenik je podsticao ostale učenike u razredu na analizu umjetničkih djela.

Početak priče započinje slikom Van Goga „Ljudi koji jedu krompir“ (Slika 1). Kratko upoznaje prisutne s biografijom Van Goga, zatim prelazi na analizu slike.

|  |  |
| --- | --- |
| Vincent_Van_Gogh_-_The_Potato_Eaters.png[[1]](#footnote-2) | Pieter_Bruegel_d._Ä._066.jpg |
| *Slika 1*: Ljudi koji jedu krompir,  Van Gog. | *Slika 2*: Karneval,  Piter Brojgel. |

Od prisutnih traži da uporede likove sa slike Van Goga s likovima s Brojgelovih slika (Slike 1 i 2). Jedno od pitanja je bilo, da li Van Gog osuđuje prikazane seljake, da li ih opravdava, razumije ili nešto drugo? Skupa dolaze do zaključka da Brojgel svoje likove čini sitnima skoropa bez posebnih individualnih karakteristika, tako pokazuje i njihov karakter, dok Van Gog osvjetljava lica likovima kako bi prikazao njihov identitet.

Treća Van Gogova slika koju je učenik dao na analizu bila je „Autoportret s odsječenim uhom“ (Slika 3). Ispituje učenike kako im se čini Van Gogov autoportret, koje karakteristike mogu izdvojiti. Učenici se prisjećaju priče o odsjecanju uha, i navode razne razloge za taj Van Gogov postupak. Uočavaju intenzivan kolorit, komplementarne odnose, dinamične poteze, ali i psihičko stanje umjetnika. Kada je učenik postavio pitanje kakav je dim koji izlazi iz umjetnikove lule drugi učenik je odgovorio da je **u** to zmaj koji izlazi iz lule.

Učenik je tražio je od ostalih da uporede Van Gogov autoportret sa Rembrantovim autoportretima (Slika 4). U prvom momentu nisu se mogli sjetiti Rembrantovih autoportreta, nakon čega smo skupa pokušali da se prisjetimo opštih odlika Rembrantovog slikarstva i tematike. Veoma brzo učenici su se prisjetili kako izgledaju Rembrantovi autoportreti i zaključili osim razlike u stilu (barok i postimpresionizama) da se autoportreti dva umjetnika razlikuju po koloritu, osvjetljenju i potezima.

|  |  |
| --- | --- |
| van_gogh_bandaged1.jpg | gvghgg.jpg |
| *Slika 3*: Autoportret s odsječenim uhom,  Van Gog. | *Slika 4:* Autoportret,  Rembrant. |

Učenik je kratko pokazao sliku „Cipele“ (Slika 5), „Umjetnikovu sobu“ (Slika 6) i postavio pitanja učenicima kako oni doživljavaju te dvije slike i šta im one govore? Dolaze do zaključaka da je na obje slike jasno izraženo prisustvo egzistencije.

|  |  |
| --- | --- |
| van-gogh-shoes.jpg | vincent-van-gogh-paintings-from-the-yellow-house-1.jpg |
| *Slika 5*: Cipele,  Van Gog. | *Slika 6:* Umjetnikova soba,  Van Gog. |

Nakon Analize slike „Zvjezdana noć“ (Slika 7), na kojoj jasno uočavaju intenzivan komplementaran kolorit, linearni dinamizam, dinamičnu kompoziciju, učenik postavlja pitanja zbog čeka je Van Gog izvršio samoubistvo? Neki od odgovora su glasili da je bio lud, a drugi da mu je njegova bolest ometala normalan rad. Ispričavši priču da je Van Gog izvršio samoubistvo pucnjem iz revolvera, učenik je pokazao posljednju Van Gogovu sliku „Žitno polje s gavranovima“ (Slika 8) i pročitao dijelove pisama iz knjige „Pisma bratu“, izdvaja pojedine dijelove iz Van Gogovih pisama (a koja su bila upućena Gogenu) i tako prelazi na drugog predstavnika Pol Gogena.

|  |  |
| --- | --- |
| 1-van-gogh-starry-night-vincent-van-gogh.jpg | Vincent_van_Gogh_(1853-1890)_-_Wheat_Field_with_Crows_(1890).jpg |
| *Slika 7*: Zvjezdana noć,  Van Gog. | *Slika 8:* Žitno polje s gavranovima,  Van Gog. |

Priču o Pol Gogenu započeo je slikom „Dobar dan gospodine Gogen“ (Slika 9). Postavlja pitanje učenicima gdje su sreli sličan naziv za sliku. Oni se prisjećaju da je u pitanju slika Gustava Kurbea „Dobar dan gospodine Kurbe“ (Slika 10). Od učenika traži da uoče razlike. Zaključuju da je u pitanju razlika u stilu (realizam i postimpresionizam) da je u koloritu u postimpresionizmu izostavljeno precizno definisanje likova, te više je prisutna sloboda i mašta. Učenik pita ostale ko se od učesnika pojavljuje na slici Kurbea, a ko na slici Gogena i zbog čega imamo ogradu između Gogena i žena koje se pojavljujuna slici. Jedan od zaključaka je glasio da se umjetnik htio ograditi od francuskog seoskog života.

|  |  |
| --- | --- |
| Paul Gauguin - Bonjour Monsieur Gauguin.jpg | hiuouihoiuhoiu.jpg |
| *Slika 9:* Dobar dan gospodine Gogen,  Pol Gogen. | *Slika 10*: Dobar dan gospodine Kurbe,  Gustav Kurbe. |

Druga Gogenova slika bila je „Autoportret sa Žutim Hristom“ (Slika 11). U prvom planu prikazan je Gogen dok su iza njega prikazane slike „Žuti Hrist“ i slika s vazom. Nakon kratkog uvođenja u Gogenovu biografiju, učenici zaključuju da ponuđena slika prikazuje cjelokupan njegov život. Vaza na slici može da predstavlja primitivnu kulturu, a „Žuti Hrist“ evropsku stranu njegove ličnosti.

|  |
| --- |
| Gauguin_portrait_1889.JPG |
| *Slika 11*: Autoportret s Žutim Hristom,  Pol Gogen. |

Sljedeća slika je bila „Odakle dolazimo? Ko smo? Kuda idemo?“ (Slika 12). Učenici su sliku podijelili na tri cjeline i tako uvidjeli značenje naslova. Učenik postavlja pitanja šta rade pojedine figure na slici. Zaključuje se da je u slici prikazana evolucija čovjeka.

|  |
| --- |
| Paul_Gauguin_-_D'ou_venons-nous.jpg |
| *Slika 12:* Odakle dolazimo? Ko smo? Kuda idemo?  Pol Gogen. |

Učenici su dobili zadatak da sami kod kuće analiziraju sliku „Odakle dolazimo? Ko smo? Kuda idemo?“ i da na sljedećem času izlože saznanja o slici do kojih su došli.

Učenik je tokom časa uspio animirati i zainteresovati sve učenike u razredu da učestvuju u diskusiji. Skoro svi učenici su imali potrebu da kažu nešto što znaju o umjetnicima koji su se pominjali ili su trenutno dolazili do određenih zaključaka. Koristeći poređenja slika različitih umjetnika iz ranijih perioda, učenik je uspio da oživi sjećanje na umjetnike i njihova djela koja smo ranije pominjali. Na taj način uspio je da uradi svojevrsno ponavljanje. Posebno zanimljivo učenicima je bilo psihičko stanje umjetnika, njihovi životi i karakteri likova koji se pojavljuju na slikama. Na kraju se stekao utisak da su učenici učestvujući u diskusiji u potpunosti shvatili karakteristike postimpresionističkog slikarstva i po čemu se to slikarstvo razlikuje od ostalih pravaca u umjetnosti.

**-----------------------------------------------------------------------------------------------------------------**

*Čas 2*

Redni br. časa: 30

Smjena i čas: prva smjena

Dan: ponedjeljak

Datum: 25.4.2016.

Razred: I-2, opšti smjer

Broj prisutnih učenika u razredu: 22

Nastavna jedinica: Renesansa u Njemačkoj (Piter Brojgel)

Nastavnik: Miroslav Drljača

Škola: Gimnazija „Petar Kočić“ Novi Grad

Učenik je temu slikarstvo Pitra Brojgela pripremio tako što se odlučio na metodu analize djela od detalja ka cjelini. Takvom analizom učenici obraćaju pažnju na detalje u slikama, koje obično ne bi primijetili jer sliku posmatraju kao cjelinu.

Prije nego što je pokazao detalje slike, pitao je učenike da li znaju priču o Ikaru i kako oni zamišljaju sliku Ikara. Učenicimaje bila poznata priča o Dedalu i Ikaru. Većina zamišlja Ikara kao dominantu figuru na slici.

|  |  |
| --- | --- |
| 11998668_1654141131499961_1866346040_n.jpg | 11994271_1654141308166610_129063355_n.jpg |
| *Slika 13*: Ikar (detalj 13),  Piter Brojgel. | *Slika 14*: Ikar (detalj 14),  Piter Brojgel. |

Učenik je pokazao detalj slike „Ikar“ (Slika 15, detalj 1), i pitao ih šta je prikazano na slici? Učenici su odgovarali da vide zemljoradnika u radu i čobana koji čuva stoku. Zaključuju da je u pitanju obična, svakodnevna radnja ljudi na selu, bez komunikacije i posebne poruke. Uočavaju se planovi po pitanju perspektive.

Drugi korak se sastojao u tome da je učenicima pokazao drugi detalj u kojem je prikazan ribar i čamac u moru (Slika 14). Na isto pitanje kao i kod prvog detalja učenici su odgovarali da vide pejzaž sa zastupljenom vazdušnom perspektivom u kojoj je prikazan usidren brod i ribar. Neki od učenika su primijetili i noge čovjeka koju upravo pada u more.

Zatim je pokazao sliku „Ikara“ u cjelini. Prva reakcija učenika je bilo čuđenje. Nisu očekivali da su gledali detalje jedne slike. Uslijedila je detaljna analiza.

|  |
| --- |
| icarus.jpg |
| *Slika 15:* Ikar,  Piter Brojgel. |

Zaključci su da, za razliku od drugih slikara, Brojgel ne postavlja u prvi plan glavnog lika u ovom slučaju Ikara. Glavni lik je postavljen u svakidašnji ambijent. Ljudi ne obraćaju pažnju na njega, svako radi svoj posao, dok Ikar neprimjećeno pada u more. Porede događaj sa današnjim čovjekom i društvom ucjelini.

Istom metodom daje na analizu i drugu sliku „Propovijed Jovana Krstitelja“. Pokazavši detalje slike, pitanja za učenike je bazirao na radnji likova koji su prikazani na detaljima (Slike 16 i 17). Zaključujemo da su ljudi na nekom skupu, ali da nisu pretjerano zainteresovani za događaj zbog kojeg su sakupljeni. Kod drugog detalja (Slika 17), učenik je pitao ostale učenike gdje se nalazi Isus? Samo nekoliko učenika je uspjelo da prepozna Isusa u desnom uglu slike.

|  |  |
| --- | --- |
| 11998298_1654140084833399_1582866056_n.jpg | 11352512_1654140071500067_2140274744_n.jpg |
| *Slika 16*: Propovijed Jovana Krstitelja (detalj1),  Piter Brojgel. | *Slika 17:* Propovijed Jovana Krstitelja (detalj2),  Piter Brojgel. |

Nakon što su učenici vidjeli kompletnu sliku (Slika 18) zaključili su koliko je glavna ličnost ponovo marginalizovana, prisustvo ljudi iz različitih kultura, nezainteresovanost učesnika, ali i aktuelnost teme, koja je i nama bliska.

|  |
| --- |
| Pieter_Bruegel_the_Elder_-_The_Sermon_of_Saint_John_the_Baptist_-_Google_Art_Project.jpg |
| *Slika 18:* Propovijed Jovana Krstitelja,  Piter Brojgel. |

Pokazujući detalje treće slike Karneval (Slika 19 i 20) od učenika je zatražen opis situacije koju oni vide. Od njih se ne traži samo doslovno prepričavanje, kao kod Ikara u ovom slučaju očekuje se prihološka analiza učesnika u radnji.

|  |  |
| --- | --- |
| Pieter_Bruegel_II-Combat_de_Carnaval_et_Careme_IMG_1463.JPG | images.jpg |
| *Slika 19:* Karneval (detalj1),  Piter Brojgel. | *Slika 20*: Karneval (detalj2),  Piter Brojgel. |

Po završenoj analizi detalja u kojoj su učenici zasebno analizirali dva ponuđena lika dobili su kompletnu sliku što im je omogućilo da sklope priču u cjelinu. Analizom dolazimo do zaključaka da dominira licemjerstvo i neiskrenost, što zapažamo na licima ljudi koji učestvuju u karnevalu. Sličnost s prethodnom slikom vide u istom ophođenju ljudi prema religiji i moralu. Uočavaju vezu sa prijašnjom slikom jer su u njoj vidjeli Isusa sa narodom, a u slici Karneval vide sljedbenike Isusove koji su dio naroda, koji je sa svojim navikama i životom ostao isti do danas. Događaj je važan samo za manju grupu ljudi dok su ostali zauzeti svojim svakidašnjim obavezama i nemoralnim radnjama.

|  |
| --- |
| Pieter_Bruegel_d._Ä._066.jpg |
| *Slika 21:* Karneval,  Piter Brojgel. |

Čas je završen sa zaključcima koji se odnose na Brojgelovo slikarstvo, a to su:

bitni događaji i ljudi nisu istaknuti u prvi plan.

Mnogo je učesnika, koji nisu ni svjesni najbitnijeg trenutka i događanja oko njih.

Psihološki karakter ljudi pokazuje iskvarenost, zlobu, prost karakter.

Učenicima se dopao način izvođenja časa. Na času su naučili da u jednom umjetničkom djelu treba više da obrate pažnju na detalje, ali i na kompoziciju. Očigledno je da im se dopalo slikarstvo Pitera Brojgelajer ono nam daje kritiku društva, ali dosta prikrivenu sa mnoštvom detalja. Učenici su zaključili da je tematika slikarstva Pitera Brojgela aktuelna i u našem društvu. Čas je završio u živoj i veoma zanimljivoj raspravi.

**-----------------------------------------------------------------------------------------------------------------**

*Čas 3*

Redni br. časa: 19

Smjena i čas: druga smjena, četvrti čas

Dan: ponedjeljak

Datum: 8. 2. 2016.

Razred: II-2, opšti smjer

Broj prisutnih učenika u razredu: 20

Nastavna jedinica: Impresionizam (Ogist Renoar i Edgar Dega)

Nastavnik: Miroslav Drljača

Škola: Gimnazija „Sveti Sava“ Prijedor

Čas realizovan u drugom razredu gimnazije opšteg smjera. Prisutno 20 učenika.

Temu pripremile dvije učenice, zaopis časa korišten zapis učenice M. M.

Učenica B. V. Je kazala ukratko osnovne biografske podatke o slikaru Ogistu Renoaru. Na projektoru pokazuje Renoarovu sliku „Dvije sestre“ (Slika 22), na osnovu koje učenici zaključuju osnovne karakteristike slike.

Učenici uočavaju osnovne razlike između Monea, kojeg smo upoznali prošli čas, i Renoara. Navode da je razlika u temi, Renoar više slika figure, dok Monea više zanimaju pejzaži. Kolorit je različit. Renoar koristi bogatiji kolorit i komplementarne odnose. I kod jednog i kod drugog svjetlost predmet razara na mrlje.

|  |  |
| --- | --- |
| dvije sestre.jpg | kisobrani%20renoar.jpg |
| *Slika 22:* Dvije sestre,  Ogist Renoar. | *Slika 23:* Kišobrani,  Ogist Renoar. |

Sljedeća slika koju posmatramo zove se „Kišobrani“ (Slika 23). Učenici upoređuju sliku „Kišobrani“ sa prethodnom. Ponovo imamo figurativno slikarstvo. Kolorit nije toliko bogat kao kod slike „Dvije sestre“, ali je izražen komplementarni odnos između plave i narandžaste boje. Učenici su dobili zadatak da analiziraju kompoziciju na slici „Kišobrani“. Zaključuju da sliku mogu podijeliti na dva dijela, desnu i lijevu stranu po vertikali. Podjela na prvi pogled nije jasno uočljivajer ju ometaju elementi kišobrana i košare. Lijevu grupu ljudi povezuje košara, a desnu kišobran. Izdvajanjem naslikanih predmeta (kišobran, košara, krug za igranje) učenici zaključuju da su jasno istaknuti geometrijski oblici, trougao, pravougaonik i krug**.** U razredu se vodi polemika oko pitanja da li je na slici prikazan trenutak kada kiša počinje da pada ili prestaje. Većina je zaključila da je na slici prikazan prestanak padanja kiše.

Učenica D. P. uz osnovne biografske podatke izlaže temu Edgar Dega je Francuski slikar, sa temama iz svakodnevnog života, posebno pridajepažnju balerinama kod kojih naglašava pokret.

„Čas baleta“ (Slika 24), učenici u analizi zaključuju: da je slikar uhvatio trenutak i da kompozicija nije proizvoljno postavljena već da je uslijedila nakon dugotrajnog razmišljanja.

Učenica Ž. M. Ukazuje da su figure u jednoj liniji, kao i vertikale na zidu. Učenici eksperimentišu prekrivajući pojedine elemente slike rukom, tako zaključuju da je kompozicija dobro promišljena jer izostajanje bilo kojeg elementa daje utisak praznine.

Učenica pomoću projektora pokazuje sliku „Prima balerina“ (Slika 25) Degaovo najpoznatije djelo.

Na slici uočavaju pastelne boje, te izjavljuju da im balerina liči na nekoga ko može svakog momenta da poleti.

Razlike od prijašnjih slika: pozadina nije jasno prikazana, nisu jasne figure, učenici zaključuju da je to zbog ugla posmatranja. Doznajemo informaciju da su balerine u to doba bile i ljubavnice. I da je imao svoju omiljenu balerinu koju je skoro slijep uradio u skulpturi.

|  |  |
| --- | --- |
| The-Dance-Class-1873-76-Orsay-Paris.jpg | degas.etoile.jpg |
| *Slika 24:* Čas baleta,  Edgar Dega. | *Slika 25*: Prima balerina,  Edgar Dega. |

Sljedeća slika koju učenici analiziraju je „Čaša apsinta“ (Slika 26). Zaključuju da je dama nesrećna, te da njen pogled upućuje na čašu apsinta. Praznina s lijeve strane slike još više objašnjava njenu usamljenost.Učenica koja izlaže temu otkriva nam da je dama sa slike glumica, a čovjek pokraj nje slikar tog perioda. Dama je tako mrzovoljno predstavljena jer nije podržavala slikarstvo impresionista.

|  |
| --- |
| edgar_dega_-_v_kafe.jpg |
| *Slika 26:* Čaša apsinta,  Edgar Dega. |

Ovim zaključkom je završen još jedan čas likovne kulture, na kojem su učenici bili mnogo aktivniji nego na prethodnom času.

Iz zapisnika se jasno vidi da učenicima odgovara način izvođenja časa u kojima nije samo aktivan ili je najaktivniji profesor. Odgvara im kada na određenu temu govori više osoba, koje će u raspravu uključivati i njihova mišljenja.

Učenice koje su pripremile temu, to su uradile odgovorno i detaljno. Navodile su učenike na razmišljanje i zaključke pomoću kojih su dolazili do najvažnijih karakteristika slikarstva Ogista Renoara i Edgar Dega. Na kraju časa učenici iz odjeljenja pohvalili su učenice koje su pripremile teme i izrazili željuda se i ostali časovi na sličan način trebaju realizovati, ne samo iz likovne kulture nego i iz drugih predmeta.

**-----------------------------------------------------------------------------------------------------------------**

*Čas 4*

Redni br. časa: 20

Smjena i čas: druga smjena, četvrti čas

Dan: ponedjeljak

Datum: 21. 3. 2016.

Razred: III-4, društveno-jezički smjer

Broj prisutnih učenika u razredu: 22

Nastavna jedinica: Neoklasicizam

Nastavnik: Miroslav Drljača

Škola: Gimnazija „Sveti Sava“ Prijedor

Čas pripremile dvije učenice

Za opis časova korišten zapisnik sa časa učenika Alekse K.

A. K izlaže temu Neoklasicizan

Žak Luj David „Otmica Sabinjanki“ (Slika 27)

Profesor nas je pitao nešto šta znamo o neoklasicizmu?

D. V. jeodgovorila na pitanje, rekavši da je u pitanju period koji nastaje u devetnaestom vijeku, ali ima sve karakteristike klasične umjetnosti.

A. K. nas ispituje šta vidimo na slikama, tako da i mi učestvujemo u razgovoru.

Profesor traži od nas da mu kažemo sličnosti i razike koje uočavamo na slikama koje gledamo u odnosu na prijašnje (slike renesanse i baroka). Upoređujemo stil Žak Luj Davida sa slikama Karavađa. Učestvujemo u konverzaciji s profesorom.

A. K. nas upoznaje sa istorijskim događajem koji se desio prilikom otmice Sabinjanki. Svi učenici pažljivo slušaju, a profesor dopunjava izlaganje učenice A. K. Zaključujemo da se radnja odvija kao na pozornici i da svaka figura izgleda kao statua. U tome vidimo veliku sličnost sa antikom. Prostor je lažan, prikazan je u vidu scenografije. Pričamo o karakteristikama slike „Zakletva Horacija“ (Slika 28) i ostale slike. Uočavamo skoro identične karakteristike.

Duže se zadržavamo kod slike „Portret gospođe Rekamije“ (Slika 29). A. K. nam priča o gospođi Rekamije, saznajemo i da je dio namještaja na kojem ona leži po njoj dobio ime. Uočavamo iste karakteristike u odnosu na barokno slikarstvo. Osvjetljenje je difuzno, nema kontrasta ni u boji, a ni u osvjetljenju, ističu se linije i crtež više od boja, odsustvo emocija, prostor zaustavljen. Nakonšto smo analizirali „Portret gospođe Rekamije“.

A. K. je dobila ocjenu, a nakon nje nastavila da vodi priču A. P.

Tema je Antonio Kanova /skulptura

Pokazuje nam skulpturu „Paolina Borgeze kao Venera“ (Slika 30) mi učestvujemo u razgovoru. Na sljedećem slajdu prikazuje spojenu skulpturu „Paolina Borgeze kao Venera“ i „Zanos Svete Tereze“ (Slika 31) od Lorenca Berninija iz Baroka. Traži od nas da uočimo razlike. Uočavamo iste karakteristika koje smo vidjeli i u slikarstvu.

A. P. odlično objašnjava i vodi razgovor!

Neoklasicizam se suprotstavio haosu i nesimetričnosti baroka.

Aleksandra se ponekad zanese pa objašnjava detalje sa skulpture, umjesto da ih mi sami uočimo.

Pred kraj časa profesor nam je pokazao nekoliko fotografija arhitekture neoklasicizma (Panteon u Parizu, Brandenburška kapija, Slike 32 i 33.) i mi smo lako zaključili karakteristike. Koriste elemente sa antičkih hramova, zabate, stubove... Kada nas je pitao koju građevinu možemo navesti da pripada neoklasicizmu, nekoje rekao Bijela kuća. Dobili smo zadatak da ko želi uradinekoliko fotografija građevina u našem gradu koje pripadaju stilu neklasicizma.

Profesor je rekao da ćemo kad završimo romatnizam i realizam imati jedan čas u vidu diskusije na kojoj ćemo upoređivati pravce i djela. Rekao je da možemo samostalno pripremati i sakupljati materijal za diskusiju jer će ona biti prilika za dobru ocjenu

Slike koje su korištene na času:

|  |  |
| --- | --- |
| uztrfg.jpg | vgvv.jpg |
| *Slika 27*: Otmica Sabinjanki,  Žak Luj David. | *Slika 28*: Zakletva Horacija,  Žak Luj David. |

|  |  |
| --- | --- |
| hzuzgzug.jpg | hgzgftuiio.jpg |
| *Slika 29*: Portret gospođe Rekamije,  Žak Luj David. | *Slika 30*: Paolina Borgeze kao Venera,  Antonio Kanova. |

|  |  |
| --- | --- |
| jgugugu.jpg | hgfghuj.jpg |
| *Slika 31:* Zanos Svete Tereze,  Lorenco Bernini. | *Slika 32:* Panteon u Parizu. |

|  |
| --- |
| HP.jpg |
| *Slika 33*: Brandenburška kapija u Berlinu. |

**-----------------------------------------------------------------------------------------------------------------**

*Čas 5*

Redni br. časa: 21

Smjena i čas: prva smjena, prvi čas

Dan: utorak

Datum: 8. 2. 2016.

Razred: I-4, opšti smjer

Broj prisutnih učenika u razredu: 22

Nastavna jedinica: Romanička arhitektura

Nastavnik: Miroslav Drljača

Škola: Gimnazija „Sveti Sava“ Prijedor

Temu je pripremila učenica, Za opis časa korišten zapisnik učenika D. T.

Ime potiče od izraza „rimski“ jer po arhitektonskim elementima podsjeća na građevine iz rimskog perioda. Nastaje u 11 vijeku.

Najviše se grade sakralne građevine. Karakteristična je jednoobraznost građevina. Masivne su, sa debelim zidovima, zdepaste. Sve imaju polukružni luk. Primjena geometrijskih oblika.

Učenica M T. nam je pokazala sliku crkve Sen Sernen u Tuluzu (Slika 34) a nakon toga tlocrt romaničke bazilike (Slika 35) i mi smo trebali da zaključimo razlike u odnosu na starohrišćansku baziliku. Uočili smo poprečni brod koji se zove transept. Nakon toga smo u razgovoru odredili gdje se on nalazi, a nalazi se bliže apsidi, na dvije trećine od ulaza.

Nakon plana bazilike ponuđena nam je slika unutrašnjosti crkve u Vezleju (Slika 36). Trebali smo i u ovom slučaju da odredimo razlike. Uočili smo da je drvena tavanica zamijenjena kamenim svodom.

Nakon toga smo vidjeli slajd kompleksa građevina u Pizi (Slika 37). Svi smo prepoznali krivi toranj. Profesor je rekao da se takvi tornjevi u romanici nazivaju Kampanili. Osim tornja saznali smo da se ispred crkve nalazila krstionica.

Romanika na naše prostore dolazi sa zakašnjenjem u 12 vijeku. Najviše se gradi u Dalmaciji.

Primjeri su: Sv. Stošija u Zadru, Crkva u Trogiru, Sv. Trifun u Kotoru (Slike 38, 39 i 40).

Na primjeru crkve Svete Stošije u Zadru naučili smo neke pojmove koji se odnose na spoljašnjost romaničke građevine.

*Pročelje-*prednji dio fasade, *portal* – prostor oko vrata (najčešće ukrašen skulpturama), *luneta* – polukružni dio iznad vrata, dio portala, *pilastri* – polustubovi utisnuti u fasadu, imaju dekorativnu funkciju.

Slike korištene na času:

|  |  |
| --- | --- |
| 58000_300.jpg | hogo.jpg |
| *Slika 34:* Sen Sernen u Tuluzu. | *Slika 35*: Plan romaničke bazilike. |

|  |  |
| --- | --- |
| 25-basilique SMM Vezelay.jpg | DSCN3129.JPG |
| *Slika 36*: Unutrašnjost crkve u Vezleju. | *Slika 37:* Kompleks građevina u Pizi. |

|  |
| --- |
| guzgugg.JPG |
| *Slika 38:* Sv. Stošija u Zadru. |

|  |  |
| --- | --- |
| DSC09014.JPG | ggvhjgvg.jpg |
| *Slika 39*: Portal crkve u Trogiru. | *Slika 40:* Sv. Trifun u Kotoru. |

Učenica je uspjela zainteresovati učenike iz razreda i navesti ih na diskusiju. Ispitivala ih je šta znaju o starohrišćanskoj, rimskoj i antičkoj umjetnosti i uvodila nove pojmove. Učenici su uz njenu pomoć uočavali novine koje se događaju u arhitekturi. Usvojili su nove izraze i naučili najznačajnije građevine kako u Evropi tako i one kod južnoslovenskih naroda.

**-----------------------------------------------------------------------------------------------------------------**

*Čas 6*

Sljedeći opis se odnosi na vannastavnu aktivnost koju su realizovali pojedini učenici od prvog do četvrtog razreda gimnazija.

Učenici su tokom čitave školske godine u slobodnom vremenu, a prateći nastavne teme, mogli da urade vlastiti rad kojeg mogu dovesti u vezu sa radovima iz istorije umjetnosti.

Angažovanje učenika u učenju tokom vanškolskih aktivnosti može značajno da doprinese kvalitetu učenja u učionici. Mogućnost učenja likovne umjetnosti je višestrana i može se realizovati na različite načine i pomoću različitih medija. Umjetničko djelo može poslužiti kao povod za učenje i učeničko stvaranje vlastitog rada. U današnje vrijeme potrebno je prilagoditi učenicima zadatke njihovim interesovanjima i njima bliskim temama i medijima. Učenici najviše slobodnog vremena provode uz računar koristeći različite usluge koje mu internet nudi. Koristeći takvu okolnost učenici mogu vježbati kreativnost, sticati kompetencije iz oblasti dizajna i rada na računaru te usvajati znanje iz istorije umjetnosti. Motivisanje učenika za rad započinje na časovima redovne nastave. Časovi treba da su tako koncipirani da nakon njihovog završetka podstiču učenika na dalje razmišljanje o obrađenoj temi, da ga navodi na akciju u vidu samostalnog istraživanja ili samostalne izrade rada.

Učenici mogu na različite načine da budu podstaknuti na izradu vlastitog rada. Tokom jedne školske godine bilo je ponuđeno učenicima da dobrovoljno urade rad koji će se odnositi na aktuelnu temu. Veliki dio učenika je bio zainteresovan za takav vid učenja jer im je to bilo nešto onovo. Skoro svi su za sredstvo pomoću kojeg će se izraziti izabrali računar. Koristili su mogućnosti interneta i različitih programa koji omogućavaju intervencije na fotografijama. Manji broj učenika odlučio se za kolažiranje, koristeći se fotografijama iz časopisa.

Najviše su se opredjeljivali za citiranje umjetničkog djela, odnosno poređenja motiva s umjetničke slike s motivima iz okruženja, u kojem će se truditi da vjerno prenesu situaciju sa ponuđene reprodukcije. Za primjer izdvajamo grupni rad učenikatrećeg razreda i rad učenica drugog razreda (Slike 41 i 42).

|  |  |
| --- | --- |
| 1655862_301378330061039_2718103808086807395_n.jpg | 10629834_301113733420832_6873088107299398772_n.jpg |
| *Slika 41:* Kolektivni rad učenika IV 3 odjeljenja, Gimanazija “Sv. Sava“Prijedor. | *Slika 42*: Rad učenice drugog razreda,  Gimnazija „Sv. Sava“ Prijedor. |

|  |
| --- |
| 12767436_195201424175639_2068779985_n.jpg |
| *Slika 43*: Rad učenice drugog razreda, Gimnazija „Sv. Sava“ Prijedor. |

Časovi redovne nastave na kojima se analizira djelo mogu da podstaknu učenike na vlastite kreativne pristupe djelu koje obrađuju. Uvodeć i maštu u djelo i izmišljanje novih priča i postavljanje poznatih elemenata sa slike u sasvim nove situacije. Na takav način učenja učenici rado pristaju. Ovakvim radom kod učenika se razvijaju različiti oblici kreativnog mišljenja. Ovim pristupom izrade likovnog djela može se zaključiti koliko je učenik usvojio određeno znanje.

Često smo mogli naići na radove učenika na kojima učenici „pozajmljuju“ dijelove svoje figure likovima na poznatim slikama. Imamo primjer učenice drugog i dvojice učenika četvrtog razreda.

|  |  |
| --- | --- |
| 12767489_805823292856005_1251237349_n.jpg | 12784378_10205854205369979_366260380_n.jpg |
| *Slika 44:* Rad učenice drugog razreda, Gimnazija „Sv. Sava“ Prijedor. | *Slika 45*: Rad dvojice učenika četvrtog razreda,  Gimnazija „Sv. Sava“ Prijedor. |

Kod ovakvih zadataka veoma važnu ulogu ima igra i prisustvo humora, tako će veliki dio radova pokazivati humoristički sadržaj. Najčešće postavljajući likove s umjetničkih slika u komične situacije često koristeći se stripom ili karikaturom.

|  |  |
| --- | --- |
| 10802038_301088153423390_7989270763605087702_n.jpg | 10526120_301088320090040_3745681836189168306_n.jpg |
| *Slika 46*: Rad učenice četvrtog razreda,  Gimnazija „Sv. Sava“ Prijedor. | *Slika 47*: Rad učenice drugog razreda,  Gimnazija „Sv. Sava“ Prijedor. |

|  |
| --- |
| 12784313_455852801280257_828204639_n.jpg |
| *Slika 48*: Rad učenika drugog razreda, Gimnazija „Sv. Sava“ Prijedor. |

Ovakav način učenja javlja se kao osvježenje za učenike. Posebno za one koji iz osnovne škole dolaze s predrasudom da nisu talentovani za likovnu umjetnost i da ne znaju crtati. Ovo je prilika za svakog učenika i gotovo svi se u njoj okušaju.

**-----------------------------------------------------------------------------------------------------------------**

*Čas 7*

Redni br. časa: 8

Smjena i čas: druga smjena, peti čas

Dan: ponedjeljak

Datum: 24. 10. 2016.

Razred:II-3, opšti smjer

Broj prisutnih učenika u razredu: 26

Nastavna jedinica: Barok, ponavljanje

Nastavnik: Miroslav Drljača

Škola: Gimnazija „Sveti Sava“ Prijedor

Kada sam ušao u učionicu nakon zapisanog časa učenici su me zamolili da taj dan ne ocjenjujem, jer nisu spremni, zbog učenja drugih predmeta. Rekao sam da je u redu, ali pošto su oni umorni ne možemo onda da radimo ni nešto novo. Onda sam im ponudio jednu igru, koju ću, naravno bez njihovog znanja da iskoristim kako bi oni dobili dobre ocjene. Rekao sam im da ćemo se igrati uloga. Bilo je potrebno da učenici dobrovoljno izaberu umjetnika kojeg će glumiti. Odmah su se zainteresovali i nekoliko njih je uzelo ulogu Rembranta, Rubensa, Halsa, Karavađa i drugih slikara baroka. Onda sam im rekao da je potrebno da zaborave na sebe, ko su i gdje se nalaze, nego da jedno vrijeme budu neko drugi, da se što je više moguće užive u ulogu. Ostalim učenicima koji nisu uzeli ulogu dobili su priliku da razgovaraju sa umjetnicima iz prošlosti i da mogu da im postave pitanja koja god žele, ali pitanja moraju biti u vezi sa njihovim djelima i životom.

Nije trebalo mnogo da se učenici opuste i uđu u diskusiju, posebno sam bio iznenađen koliko su ulogu prihvatili učenici koji su pristali da glume pojedine umjetnike. Učenici su im postavljali pitanja kao što su: 1. koja vam je omiljena vaša slika, 2. ko vam je pozirao, 3. o čemu ste tad razmišljali; ko je na vas najviše uticao; na koga ste vi uticali. Ostala pitanja su bila sličana. Onda su „umjetnici“ između sebe komentarisali i svaki je branio svoj način slikanja.

Dok su jedni postavljali pitanja i drugi na njih odgovarali uočio sam da učenici dobro poznaju oblast baroka, ali da nisu svjesni tog znanja i da je bilo potrebno spontano okruženje da ih podstakne na razmišljanje i raspravu.

Pred kraj časa htio sam da rezimiramo rezultate „igre“. Tražio sam njihove zaključke. Oni su bili oduševljeni časom, a kada sam ih pitao zbog čega nisu pristali za ocjenu da raspravljaju, a sad su bili odlični, samo su ćutali i nisu znali odgovor. Na kraju časa mnogi su dobili odlične ocjene i tako shvatili da ipak mnogo znaju o baroku iako se nisu pripremali za čas provjere znanja.

1. Ученици су за описане часове користили фотографије до којих су došli путем интернета, најчешћи извори су им били <https://www.google.ba> и https://www.wikipedia.org/. [↑](#footnote-ref-2)